proxectonos/corpus_dominio_legal_administrativo_tmp huggingface dataset:
RESOLUCIÓN do 4 de setembro de 2007, da Dirección Xeral de Ordenación e Innovación Educativa, pola que se comunican os lugares de publicación das listas provisorias de solicitudes admitidas, excluídas e pendentes de completar documentación presentadas ao abeiro do punto sétimo, alínea b), da Resolución do 1 de abril de 2005 pola que se ordena a publicación do acordo entre a Consellería de Educación e Ordenación Universitaria e as organizacións patronais e sindicais do ensino privado concertado da Comunidade Autónoma de Galicia sobre a paga extraordinaria por antigüidade na empresa, recibidas ata o 31 de agosto de 2007.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/09/2007

Recibíronse solicitudes ao abeiro do punto sétimo, alínea b), da Resolución do 1 de abril de 2005, pola que se ordena a publicación do acordo entre a Consellería de Educación e Ordenación Universitaria e as organizacións patronais e sindicais do ensino privado concertado da Comunidade Autónoma de Galicia sobre a paga extraordinaria por antigüidade na empresa.
Co obxecto de continuar coa súa tramitación administrativa, a Dirección Xeral de Ordenación e Innovación Educativa da Consellería de Educación e Ordenación Universitaria
RESOLVE:
Primeiro.-Facer públicas no taboleiro de anuncios dos servizos centrais da Consellería de Educación e Ordenación Universitaria e mais nos das súas delegacións provinciais, así como na páxina web desta consellería, as listas provisorias de solicitudes admitidas, excluídas e pendentes de completar documentación presentadas ao abeiro do punto sétimo, alínea b), da citada Resolución do 1 de abril de 2005, e recibidas ata o 31 de agosto de 2007.
Segundo.-Informar que contra estas listas provisorias os interesados poderán presentar reclamacións e achegar os documentos e xustificantes que coiden pertinentes no prazo de dez días hábiles contados a partir do día seguinte ao da publicación deste anuncio no Diario Oficial de Galicia, perante a Dirección Xeral de Ordenación e Innovación Educativa da Consellería de Educación e Ordenación Universitaria, edificio administrativo San Caetano, bloque II, 2º andar, 15781 Santiago de Compostela (A Coruña). Advertíndose que, de conformidade co artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, as solicitudes pendentes de completar documentación que non o fixesen neste prazo se terán por desistidas da súa petición e pasarán a quedar excluídas do procedemento.
Santiago de Compostela, 4 de setembro de 2007.
María José Pérez Mariño
Directora xeral de Ordenación e Innovación Educativa
RESOLUCIÓN do 3 de setembro de 2007 pola que se modifica a do 7 de maio de 2007 pola que se regulan as bases para a concesión da axuda económica establecida no artigo 27 da Lei orgánica 1/2004, do 28 de decembro, de medidas de protección integral contra a violencia de xénero.
SERVIZO GALEGO DE PROMOCIÓN DA IGUALDADE DO HOME E DA MULLER — III. OUTRAS DISPOSICIÓNS — 10/09/2007

Por Resolución do 7 de maio de 2007, publicada no Diario Oficial de Galicia o 14 de maio de 2007, do Servizo Galego de Promoción da Igualdade do Home e da Muller, organismo autónomo que depende da Vicepresidencia da Igualdade e do Benestar adscrito á Secretaría Xeral da Igualdade, publicáronse as bases reguladoras da axuda de pagamento único para mulleres que sofren violencia de xénero.
As bases reguladoras destas axudas establecen que as prestacións económicas aprobadas ao abeiro desta resolución se financiarán, para o exercicio actual, con cargo á aplicación orzamentaria 05.80.313B.480.2 dos orzamentos deste organismo, reservándose para tal efecto un crédito de 150.000 euros. Na disposición adicional primeira refire que o crédito consignado no orzamento para esta convocatoria se incrementará, logo de publicación, para atender os dereitos que deban recoñecerse por disposición legal, polo que, en uso das facultades que teño atribuídas,
DISPOÑO:
Artigo único.
Primeiro.-Amplíanse os créditos asignados nas bases reguladoras da axuda de pagamento único establecida na Lei orgánica 1/2004, do 28 de decembro, de medidas de protección integral contra a violencia de xénero, na contía de 153.413,44 euros para o exercicio corrente, con cargo á partida orzamentaria 05.80.313B.480.2; quedando asignado un crédito de 303.413,44 euros para o exercicio 2007.
Segundo.-Esta modificación non afecta o prazo establecido na referida resolución para a presentación de solicitudes.
Disposición derradeira
Única.-Esta resolución entrará en vigor o día seguinte ao da súa publicación.
Santiago de Compostela, 3 de setembro de 2007.
Ana Luisa Bouza Santiago
Directora do Servizo Galego de Promoción
da Igualdade do Home e da Muller
CORRECCIÓN de erros.-Resolución do 18 de xullo de 2007, da Secretaría Xeral de Emigración, pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais, para a realización de programas destinados a favorecer os procesos de integración da poboación inmigrante extracomunitaria na Comunidade Autónoma galega, durante o ano 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 10/09/2007

Ministerio de Traballo e Asuntos Sociais
Ministerio de Traballo e Asuntos Sociais
Con data do 26 de xullo de 2007 publicouse no Diario Oficial de Galicia nº 144 a Resolución do 18 de xullo de 2007, da Secretaría Xeral de Emigración, pola que se regula a concesión, en réxime de concorrencia competitiva, de subvencións a entidades sen ánimo de lucro, para a realización de programas destinados a favorecer os procesos de acollida e integración da poboación inmigrante extracomunitaria na Comunidade Autónoma galega, durante o ano 2007. Advertido erro no anexo VIII, procédese novamente á súa publicación.
Secretaría Xeral de Emigración
Con data do 26 de xullo de 2007 publicouse no Diario Oficial de Galicia nº 144 a Resolución do 18 de xullo de 2007, da Secretaría Xeral de Emigración, pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais, para a realización de programas destinados a favorecer os procesos de integración da poboación inmigrante extracomunitaria na Comunidade Autónoma galega, durante o ano 2007. Advertido erro no anexo VIII, procédese novamente á súa publicación.
Secretaría Xeral de Emigración
RESOLUCIÓN do 19 de xullo de 2007, da Secretaría Xeral da Consellería de Sanidade, pola que se convocan probas de avaliación para os voluntarios de Protección Civil de Galicia sobre manexo de desfibriladores externos por persoal non médico, correspondentes á programación presentada pola Academia Galega de Seguridade Pública.
CONSELLERÍA DE SANIDADE — III. OUTRAS DISPOSICIÓNS — 10/09/2007

Visto o escrito presentado con data do 10 de xullo de 2007 por Carlos Suárez-Mira Rodríguez, actuando en representación da Academia Galega de Seguridade Pública, con domicilio para os efectos de notificacións na avenida da Cultura s/n (A Estrada), e tendo en conta os seguintes
Feitos:
Primeiro.-Con data do10 de xullo de 2007, a Academia Galega de Seguridade Pública solicitou da Fundación Pública Urxencias Sanitarias de Galicia-061, entidade acreditada como entidade de formación de persoal non médico para o manexo de desfibriladores, a impartición de dous cursos dirixidos aos voluntarios de Protección Civil de Galicia.
Segundo.-Segundo a programación presentada, os cursos que se van realizar son os seguintes:
Mes: outubro.
Datas: 15, 18, 22 e 23.
Horario: das 9.30 ás 14.00 horas. Das 16.00 ás 19.30 horas.
Lugar: Sede da Academia Galega de Seguridade Pública (A Estrada).
Terceiro.-De conformidade coa solicitude presentada, a composición do tribunal encargado de realizar as probas será a seguinte:
Instrutores: Francisco de Prada Creo e Rosario García Rúa.
Fundamentos de dereito:
Primeiro.-De conformidade co previsto no artigo 13.3º do Decreto 99/2005, do 21 de abril, polo que se regula a formación e o uso de desfibriladores externos por persoal non médico, a Secretaría Xeral da Consellería de Sanidade é o órgano competente para a convocatoria das probas de avaliación para a obtención do certificado individual correspondente.
Segundo.-A solicitude presentada reúne os requisitos mínimos exixidos no devandito artigo 13.3º do Decreto 99/2005, do 21 de abril, consistentes na determinación da entidade encargada da organización e o desenvolvemento das probas, a composición dos tribunais encargados de realizalas e o lugar, data e hora de realización.
Por canto antecede,
RESOLVO:
Convocar as probas de avaliación correspondentes á programación presentada pola Academia Galega de Seguridade Pública para os participantes que as superen, e que terán lugar nas datas, horas e lugares determinados na solicitude presentada.
Para a expedición dos certificados individuais, observarase o previsto no artigo 14 do Decreto 99/2005, do 21 de abril, polo que se regula a formación e o uso de desfibriladores externos por persoal non médico.
Contra esta resolución, que non pon fin á vía administrativa, a entidade interesada poderá interpoñer recurso de alzada ante a conselleira de Sanidade no prazo dun mes, de conformidade co previsto nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 19 de xullo de 2007.
P.A. (Resolución 11-7-2007)
Germán González Pazó
Director xeral de Aseguramento e Planificación Sanitaria
CORRECCIÓN de erros.-Orde do 20 de xullo de 2007 pola que se convoca o concurso Coid-arte 2007.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 10/09/2007

Advertidos erros no anexo da devandita orde, publicada no Diario Oficial de Galicia nº 168, do xoves 30 de agosto de 2007, cómpre facer as seguintes correccións:
Na páxina 14.518, o anexo de solicitude debe substituírse polo anexo I.-Impreso de solicitude e o anexo II.-Boletín de inscricións, que se achegan a continuación:
Ver referencia pdf "17500D001P007.PDF"
RESOLUCIÓN do 3 de setembro de 2007, da Presidencia do Consultivo de Galicia, pola que se fai pública a incorporación de  don Gerardo Fernández Albor como conselleiro nato deste órgano.
CONSELLO CONSULTIVO DE GALICIA — II. AUTORIDADES E PERSOAL — 11/09/2007

Manifestado por Gerardo Fernández Albor o seu desexo de se incorporar ao Consello Consultivo de Galicia e unha vez declarado que non está incurso en causa de incompatibilidade ningunha, con esta data, procedeuse á súa toma de posesión e conseguinte incorporación a este consello consultivo na súa condición de conselleiro nato. Todo iso, de conformidade co disposto no artigo 4 bis da Lei 9/1995, do 10 de novembro, do Consello Consultivo de Galicia, na súa actual redacción, dada pola Lei 12/2007, do 27 de xullo.
A presente resolución publicarase no Diario Oficial de Galicia.
Santiago de Compostela, 3 de setembro de 2007.
P.S. (Artigo 10.2º, Lei 9/1995)
Pablo Moure Mariño
Vogal do Consello Consultivo de Galicia
ORDE do 3 de agosto de 2007 pola que se autorizan os cambios de denominación da escola infantil Santa Tegra de Vigo e do colexio de educación primaria de Redondela, ambos da provincia de Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/09/2007

Tendo en conta o artigo 8, punto 1 do anexo do Decreto 374/1996, do 17 de outubro, polo que se aproba o Regulamento das escolas de educación infantil e dos colexios de educación primaria, así como os correspondentes informes, por proposta da Dirección Xeral de Ordenación e Innovación Educativa, esta consellería
DISPÓN:
Autorizar o cambio de denominación dos centros que se relacionan no anexo a esta orde.
Santiago de Compostela, 3 de agosto de 2007.
Laura Sánchez Piñón
Conselleira de Educación e Ordenación Universitaria
ANEXO
Provincia: Pontevedra.
Concello: Vigo.
Localidade: Vigo.
Código do centro: 36014787.
Denominación: Escola de Educación Infantil Santa Tegra-Teis.
Nova denominación: Escola de Educación Infantil Monte da Guía.
Provincia: Pontevedra.
Concello: Redondela.
Localidade: Redondela.
Código do centro: 36007710.
Denominación: Colexio de Educación Primaria de Redondela.
Nova denominación: Colexio de Educación Primaria Santa Mariña.
RESOLUCIÓN do 20 de agosto de 2007, da Secretaría Xeral de Emigración, pola que se procede á publicación das subvencións concedidas, en virtude da Resolución do 5 de marzo de 2007 pola que se regula a concesión, en réxime de concorrencia competitiva, de axudas a asociacións de emigrantes retornados e inmigrantes para o ano 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 11/09/2007

De conformidade co disposto no artigo 18.1º da Lei 38/2003, do 17 de novembro, xeral de subvencións, 78.8º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e no artigo 12 da Resolución do 5 de marzo de 2007 pola que se regula a concesión, en réxime de concorrencia competitiva, de axudas a asociacións de emigrantes retornados e inmigrantes para o ano 2007, procédese á publicación das subvencións concedidas de contía igual ou superior a 3.000 euros.
Finalidade da axuda: as axudas teñen como finalidade a subvención dos gastos correntes e de equipamento derivados do funcionamento da entidade, así como da realización de actividades correspondentes ao ano 2007.
Norma reguladora: Resolución do 5 de marzo de 2007 pola que se regula a concesión, en réxime de concorrencia competitiva, de axudas a asociacións de emigrantes retornados e inmigrantes para o ano 2007 (DOG nº 54, do 16 de marzo).
Aplicacións orzamentarias: 04.50.312C.481.0 e 04.50.312C.781.0 dos orzamentos xerais da comunidade autónoma para o ano 2007.
Crédito orzamentario: 180.000  na aplicación orzamentaria 04.50.312C.481.0 e 80.000  na aplicación orzamentaria 04.50.312C.781.0
Entidades beneficiarias da subvención cunha contía igual ou superior a 3.000  e importe da axuda concedida a cada unha delas expresado en euros, por orde alfabética, que se indica a continuación:
Santiago de Compostela, 20 de agosto de 2007.
Manuel Luis Rodríguez González
Secretario xeral de Emigración
Ver referencia pdf "17600D002P007.PDF"
ORDE do 28 de agosto de 2007 pola que se resolve a cesión en propiedade de material de emerxencia e salvamento en misións de protección civil aos concellos e mancomunidades de concellos galegos.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 18/09/2007

Por  Orde do 4 de abril de 2007 (DOG nº 71, do 12 de abril), a Consellería de Presidencia, Administracións Públicas e Xustiza anunciou normas para a cesión en propiedade de material de emerxencia e salvamento en misións de protección civil aos concellos e mancomunidades de concellos galegos.
Vista a proposta de resolución da comisión avaliadora, en aplicación do artigo 7 da Orde do 4 de abril de 2007,
RESOLVO:
Primeiro.-Conceder con cargo á aplicación 06.07.212A.623.0 dos orzamentos xerais da Comunidade Autónoma de Galicia para o ano 2007, a cesión en propiedade de material de emerxencias e salvamento en misións de protección civil aos seguintes concellos:
Ver referencia pdf "18100D001P007.PDF"
Segundo.-Notificarlle o contido desta resolución aos concellos beneficiarios, especificando as condicións particulares que deberán cumprir, e que se formalizará mediante acta, na cal constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 28 de agosto de 2007.
José Luis Méndez Romeu
Conselleiro de Presidencia, Administracións Públicas e Xustiza
RESOLUCIÓN do 31 de agosto de 2007 pola que se ordena a publicación do acordo do Consello da Xunta de Galicia do 30 de agosto de 2007 polo que se aproba a modificación da relación de postos de traballo da Vicepresidencia da Igualdade e do Benestar.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 18/09/2007

A aprobación da relación de postos de traballo da Vicepresidencia da Igualdade e do Benestar xustifícase pola necesidade de adaptala ao Decreto 61/2004, do 25 de marzo, polo que se crea o Centro Residencial de Atención a Persoas Maiores Volta do Castro.
En consecuencia, por proposta da Vicepresidencia da Igualdade e do Benestar, consultadas as organizacións sindicais presentes na Mesa Xeral de Negociación da comunidade autónoma e a Comisión de Persoal, o Consello da Xunta de Galicia na súa reunión do día 30 de agosto de 2007 adoptou o seguinte
ACORDO:
Primeiro.-Aprobar a modificación da relación de postos de traballo da Vicepresidencia da Igualdade e do Benestar nos termos que se sinalan no anexo ao presente acordo.
Segundo.-Ordenar a súa publicación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do trinta de agosto de dous mil sete, relativo á aprobación da modificación da relación de postos de traballo da Vicepresidencia da Igualdade e do Benestar, coa finalidade de cumplir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 31 de agosto de 2007.
José Luis Méndez Romeu
Conselleiro de Presidencia, Administracións Públicas e Xustiza
Total
Ver referencia pdf "18100D004P009.PDF"
ANEXO
Ver referencia pdf "18100D004P009.PDF"
Ver referencia pdf "18100D005P012.PDF"
CÓDIGO-DESCRICIÓN DAS FORMACIÓNS ESPECÍFICAS
640	PARA PERSOAL DOUTRA ADMINISTRACIÓN, CURSO DE PERFECCIONAMENTO
DE GALEGO (R.I.).
CÓDIGO - DESCRICIÓN DOUTRAS ADMINISTRACIÓNS
A15	ADSCRIPCIÓN INDISTINTA A FUNCIONARIOS DA XUNTA DE GALICIA, ESTADO
E CCAA E PERSOAL ESTATUTARIO DO SERGAS E PERSOAL LABORAL DA
XUNTA DE GALICIA.
AXG	ADSCRIPCIÓN EXCLUSIVA A FUNCIONARIOS DA XUNTA DE GALICIA.
CÓDIGO-DESCRICIÓN DOS COMPLEMENTOS SALARIAIS
B12	COMPLEMENTO SALARIAL DE S INGULARIDADE DE RESPONSABILIDADE.
B14	COMPLEMENTO SALARIAL DE SINGULARIDADE DE ESPECIAL DEDICACIÓN.
B18	COMPLEMENTO SALARIAL DE SINGULARIDADE POR PENOSIDADE.
ORDE do 28 de agosto de 2007 pola que se resolve a concesión de axudas aos concellos e mancomunidades de concellos galegos para financiamento dos investimentos derivados da creación, posta en funcionamento e desenvolvemento dos servizos municipais de protección civil.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 18/09/2007

Por Orde do.3 de abril de 2007 (DOG nº 71, do 12 de abril), a Consellería de Presidencia, Administracións Públicas e Xustiza anunciou normas que regulan o réxime de axudas aos concellos e mancomunidades de concellos galegos para financiamento dos investimentos derivados da creación, posta en funcionamento e desenvolvemento dos servizos municipais de protección civil .
Vista a proposta de resolución da comisión avaliadora, en aplicación do artigo 6 da Orde do 3 de abril de 2007,
RESOLVO:
Primeiro.-Conceder con cargo á aplicación 06.07.212A.760.2 dos orzamentos xerais da Comunidade Autónoma de Galicia para o ano 2007, as seguintes axudas:
Ver referencia pdf "18100D002P008.PDF"
Segundo.-Notificarlle o contido desta resolución aos concellos beneficiarios, especificando as condicións particulares que deberán cumprir.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 28 de agosto de 2007.
José Luis Méndez Romeu
Conselleiro de Presidencia, Administracións Públicas e Xustiza
ORDE do 28 de agosto de 2007 pola que se resolve a concesión de axudas aos concellos e mancomunidades da Comunidade Autónoma de Galicia para financiamento dos gastos derivados do funcionamento dos servizos de protección civil en materia de xestión de riscos e a xestión de emerxencias.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 18/09/2007

Por Orde do 3 de abril de 2007 (DOG nº 71, do 12 de abril), a Consellería de Presidencia, Administracións Públicas e Xustiza anunciou normas que regulan o réxime de axudas aos concellos e mancomunidades da Comunidade Autónoma de Galicia para financiamento dos gastos derivados do funcionamento dos servizos de protección civil en materia de xestión de riscos e a xestión de emerxencias.
Vista a proposta de resolución da comisión avaliadora, en aplicación do artigo 6 da Orde do 3 de abril de 2007,
RESOLVO:
Primeiro.-Conceder con cargo á aplicación 06.07.212A.460.0 dos orzamentos xerais da Comunidade Autónoma de Galicia para o ano 2007, as seguintes axudas:
Ver referencia pdf "18100D004P009.PDF"
Segundo.-Notificarlle o contido desta resolución aos concellos beneficiarios, especificando as condicións particulares que deberán cumprir.
Terceiro.- Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 28 de agosto de 2007.
José Luis Méndez Romeu
Conselleiro de Presidencia, Administracións Públicas e Xustiza
RESOLUCIÓN do 14 de setembro de 2007 pola que se fai público o nomeamento de Ulpiano Leandro Villanueva Rodríguez como secretario xeral do Consello de Contas de Galicia.
CONSELLO DE CONTAS DE GALICIA — II. AUTORIDADES E PERSOAL — 17/09/2007

De conformidade co disposto no artigo 7.3ºh) da Lei 06/1995, de 24 de xuño, do Consello de Contas de Galicia, o pleno en sesión que tivo lugar o día 14 de setembro do presente ano acordou nomear secretario xeral do Consello de Contas de Galicia a Ulpiano Leandro Villanueva Rodríguez.
Santiago de Compostela, 14 de setembro de 2007.
Antonio López Díaz
Conselleiro maior do Consello
de Contas de Galicia
RESOLUCIÓN do 14 de setembro de 2007 pola que se fai público o cesamento de Rosendo Figueroa Dorrego como secretario xeral do Consello de Contas de Galicia.
CONSELLO DE CONTAS DE GALICIA — II. AUTORIDADES E PERSOAL — 17/09/2007

O Pleno do Consello de Contas de Galicia, de conformidade co disposto no artigo 8.i) do Regulamento de réxime interior do Consello de Contas de Galicia, acordou en sesión que tivo lugar o día 14 de setembro do actual que cese, por petición propia e con efectos desde o mesmo día da súa publicación no Diario Oficial de Galicia, Rosendo Figueroa Dorrego como secretario xeral do Consello de Contas, agradecéndolle os servizos prestados.
Santiago de Compostela, 14 de setembro de 2007.
Antonio López Díaz
Conselleiro maior do Consello de Contas de Galicia
b) NOMEAMENTOS CONSELLO DE CONTAS DE GALICIA
ORDE do 5 de setembro de 2007 pola que se resolve a convocatoria do Plan de mellora de bibliotecas escolares en centros públicos non universitarios de titularidade da Consellería de Educación e Ordenación Universitaria, para o curso 2007-2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/09/2007

Por Orde do 7 de maio de 2007 (DOG do 16 de maio), a Consellería de Educación e Ordenación Universitaria convocou o Plan de mellora de bibliotecas escolares en centros públicos non universitarios de titularidade da consellería para o curso 2007/2008.
Reunida a comisión de valoración prevista no apartado sexto da devandita orde, de acordo coa proposta formulada por ela e de conformidade cos puntos primeiro, segundo e sétimo da orde de referencia,
RESOLVO:
Primeiro.-Conceder as contías que se sinalan nos anexo I e II aos centros incluídos no Plan de mellora de bibliotecas escolares durante o curso 2006//2007, vistas as memorias de actividades levadas a cabo durante o devandito curso e os proxectos presentados para o curso 2007/2008.
Segundo.- Integrar no Plan de mellora de bibliotecas escolares 2007/2008 os 60 novos centros seleccionados, que se relacionan no anexo III.
Terceiro.- Asignar as contías que se detallan nos devanditos anexos, destinadas a apoiar a posta en marcha dos proxectos presentados.
Cuarto.- Os gastos realizados xustificaranse, segundo o establecido no punto oitavo da Orde do 7 de maio de 2007, antes do 20 de xuño de 2008.
Cuarto.-Non entregar a memoria e/ou a xustificación do gasto no prazo sinalado poderá ser causa de revogación das cantidades asignadas, debendo proceder o centro ao reintegro da cantidade percibida, sen prexuízo das responsabilidades que se poidan exixir.
Quinto.-O incumprimento total ou parcial dos proxectos ou das condicións que se tiveron en conta para a concesión poderán dar lugar á anulación ou modificación da contía do importe concedido.
Santiago de Compostela, 5 de setembro de 2007.
Laura Sánchez Piñón
Conselleira de Educación e Ordenación Universitaria
Ver referencia pdf "17700D003P010.PDF"
RESOLUCIÓN do 3 de setembro de 2007 pola que se adhire unha entidade financeira ao convenio de colaboración entre o Instituto Galego de Promoción Económica (Igape), as sociedades de garantía recíproca e as entidades financeiras adheridas para a habilitación de liñas de financiamento subsidiado para microempresas, proxectos emprendedores e investimentos das Pemes para a mellora competitiva na Comunidade Autónoma de Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 17/09/2007

O Consello de Dirección do Igape, na súa xuntanza do 29 de marzo de 2007, acordou por unanimidade dos seus membros asistentes a aprobación das bases reguladoras das axudas para a habilitación de liñas de financiamento subsidiado para microempresas, proxectos emprendedores e investimentos das Pemes para a mellora competitiva na Comunidade Autónoma de Galicia, instrumentadas mediante convenio de colaboración entre o Instituto Galego de Promoción Económica (Igape), as sociedades de garantía recíproca e as entidades financeiras adheridas. As ditas bases publicáronse mediante Resolución do 21 de maio de 2007 (DOG nº 101, do 28 de maio).
Xunto co texto das devanditas bases publicouse a relación de sociedades de garantía recíproca e de entidades financeiras que se adheriron ao convenio.
Téndose ratificado con data 18 de xullo de 2007 a adhesión da entidade financeira Microbank de la Caixa, S.A. cómpre facelo público.
Polo que antecede, en virtude das facultades que teño conferidas mediante o artigo 12 a) da Lei 5/1992, do 10 de xuño, de creación do Instituto Galego de Promoción Económica e do artigo 11.1 a) do Decreto 317/1992, do 12 de novembro, polo que se aproba o regulamento do Igape,
RESOLVO:
Engadir a entidade financeira Microbank de la Caixa, S.A. á relación de entidades financeiras adheridas ao convenio de colaboración entre o Instituto Galego de Promoción Económica (Igape), as sociedades de garantía recíproca e as entidades financeiras adheridas para a habilitación de liñas de financiamento subsidiado para microempresas, proxectos emprendedores e investimentos das pemes para a mellora competitiva na Comunidade Autónoma de Galicia, asinado o 21 de maio de 2007.
Santiago de Compostela, 3 de setembro de 2007.
Álvaro Álvarez-Blázquez Fernández
Director xeral do Instituto Galego de Promoción
Económica
RESOLUCIÓN do 3 de setembro de 2007 pola que se lles dá publicidade aos convenios de colaboración subscritos polo Instituto Galego de Promoción Económica no segundo cuadrimestre de 2007.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 17/09/2007

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), establece que as entidades de dereito público vinculadas ou dependentes da Comunidade Autónoma de Galicia deberán publicar cuadrimestralmente no Diario Oficial de Galicia unha relación cos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
RESOLVO:
Único.-Facer pública a relación dos convenios subscritos polo Instituto Galego de Promoción Económica nos meses de maio, xuño, xullo e agosto do ano 2007, que se anexa a esta resolución.
Santiago de Compostela, 3 de setembro de 2007.
Álvaro Álvarez-Blázquez Fernández
Director xeral do Instituto Galego de Promoción
Económica
Ver referencia pdf "18000D010P030.PDF"
RESOLUCIÓN do 27 de agosto de 2007, da Secretaría Xeral de Emigración, pola que se fai pública a concesión de axudas para a realización de actividades culturais nos lugares en que estean radicadas as entidades galegas no exterior.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 17/09/2007

De acordo co establecido no artigo 9 da Resolución do 15 de febreiro de 2007, pola que se establecen e regulan as axudas para a realización de actividades culturais con destino aos lugares en que estean radicadas as entidades galegas no exterior, esta secretaría acorda facer pública a relación de candidatos que obtiveron axuda nesta convocatoria e que figuran no anexo desta resolución.
Santiago de Compostela, 27 de agosto de 2007.
Manuel Luis Rodríguez González
Secretario xeral de Emigración
Ver referencia pdf "18000D003P008.PDF"
ORDE do 7 de setembro de 2007 pola que se publica a relación de centros seleccionados para a realización de plans de autoavaliación e mellora da calidade da educación en centros educativos para o curso escolar 2007-2008, convocados pola Orde do 30 de abril de 2007.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/09/2007

A Orde do 30 de abril de 2007 pola que se convoca a selección e renovación de plans de autoavaliación e mellora da calidade da educación en centros educativos para o curso 2007-2008 establece o procedemento para a súa concesión.
De acordo co artigo 12 da orde, unha vez estudadas pola comisión de selección as solicitudes presentadas, feita a proposta provisional de resolución e vista a acta coa proposta definitiva da comisión de selección,
RESOLVO:
Primeiro.-Seleccionar para a realización de plans de autoavaliación e mellora da calidade da educación en centros educativos para o curso escolar 2007-2008 os centros educativos que figuran no anexo a esta orde e conceder para a súa realización as contías que nel se recollen.
Segundo.-Contra a resolución publicada nesta orde poderase recorrer potestativamente mediante recurso de reposición ante a conselleira de Educación e Ordenación Universitaria, no prazo dun mes, a partir do día seguinte ao da data de publicación no Diario Oficial de Galicia, conforme o disposto nos artigos 116 e 117 da Lei 30/1992, coas modificacións da Lei 4/1999, de réxime xurídico das administracións públicas e do procedemento administrativo común, ou ben directamente mediante o recurso contencioso-administrativo ante o Tribunal Superior de Xustiza de Galicia, no prazo de dous meses, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 7 de setembro de 2007.
Laura Sánchez Piñón
Conselleira de Educación e Ordenación Universitaria
Ver referencia pdf "18000D007P011.PDF"
CORRECCIÓN de erros.-Orde do 8 de maio de 2007 pola que se establecen as bases reguladoras e a convocatoria pública para a concesión de subvencións para o desenvolvemento de proxectos audiovisuais en lingua galega.
CONSELLERÍA DE CULTURA E DEPORTE — III. OUTRAS DISPOSICIÓNS — 13/09/2007

Advertidos erros no texto da devandita orde, publicada no Diario Oficial de Galicia número 93, do martes, 15 de maio de 2007, cómpre facer as oportunas correccións:
-Na páxina 7.950, no artigo 11º engádese o seguinte parágrafo: «4. Os beneficiarios terán ata o 30 de outubro de 2007 para a presentación da conta xustificativa correspondente aos investimentos executados na anualidade de 2007, que conterá:
a) Relación numerada e ordenada por capítulos de gastos que inclúan o número de documento, identificación do acredor, o importe e a data de emisión, a suma parcial (folla por folla) e a suma do total da relación de gastos, excluído o IVE.
b) Facturas ou documentos, orixinais ou compulsados, de valor probatorio equivalente no tráfico xurídico mercantil e con eficacia administrativa, incorporados na mesma orde que na relación a que se fai referencia no parágrafo anterior».
-Na páxina 7.951, no artigo 13º, o primeiro parágrafo, onde di: «antes do 30 de outubro de 2007», debe dicir: «antes do 30 de outubro de 2008».
CORRECCIÓN de erros.-Orde do 16 de xullo de 2007 pola que se regulan os certificados oficiais acreditativos dos niveis de coñecemento da lingua galega (Celga).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 13/09/2007

Advertidos erros na Orde do 16 de xullo de 2007 pola que se regulan os certificados oficiais acreditativos dos niveis de coñecemento da lingua galega (Celga) (DOG nº 146, do 30 de xullo), cómpre realizar as seguintes correccións:
Na páxina 12.957, artigo 10, onde di: «As validacións das materias de lingua galega de EXB, primaria, secundaria e formación profesional....», debe dicir: «As validacións das materias de lingua galega de EXB, primaria, secundaria, bacharelato e formación profesional...».
Na páxina 12.958, anexo I, punto 3, onde di: «...sempre que se estudase en Galicia na súa totalidade e se cursase de maneira oficial a materia de lingua galega en todos os cursos dos ditos estudos.», debe dicir: «...sempre que se estudase en Galicia na súa totalidade e se cursase e aprobase de maneira oficial a materia de lingua galega en todos os cursos dos ditos estudos.».
Na páxina 12.958, anexo I, punto 4, onde di: «... sempre que se estudase en Galicia na súa totalidade e se cursase de maneira oficial a materia de lingua galega en todos os cursos dos ditos estudos.», debe dicir: «... sempre que se estudase en Galicia na súa totalidade e se cursase e aprobase de maneira oficial a materia de lingua galega galega en todos os cursos dos ditos estudos.».
Ver referencia pdf "17800D003P008.PDF"
CORRECCIÓN de erros.-Orde do 5 de setembro de 2007 pola que se resolve a convocatoria do Plan de mellora de bibliotecas escolares en centros públicos non universitarios de titularidade da Consellería de Educación e Ordenación Universitaria, para o curso 2007-2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/09/2007

Advertido un erro na devandita orde, publicada no Diario Oficial de Galicia nº 177, do mércores 12 de setembro de 2007, cómpre efectuar a seguinte corrección:
Na páxina 15.043, no anexo II, a partir do código 15026391, incluír a táboa que segue:
ORDE do 29 de agosto de 2007 pola que se publica a concesión de axudas ao abeiro da Orde do 5 de marzo de 2007, modificada pola do 28 de xuño, polas que se rexerán as subvencións dirixidas aos concellos e mancomunidades de municipios para o fomento e realización de actividades de voluntariado.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 13/09/2007

Por Orde do 5 de marzo de 2007 regúlanse as bases que rexerán as subvencións dirixidas a concellos e mancomunidades de municipios para o fomento e realización de actividades de voluntariado para o ano 2007. As subvencións faranse efectivas con cargo á aplicación orzamentaria 2007.05.32.312F.460.0 (proxecto 2003 00512) polo importe de 400.000  (catrocentos mil euros).
Con data 6 de xullo de 2007 publícase a Orde do 28 de xuño de 2007, que modifica a Orde do 5 de marzo de 2007, de acordo co orzamento establecido no convenio co Ministerio de Traballo e Asuntos Sociais, co obxecto de propiciar a realización de programas para o desenvolvemento do Plan Nacional de Voluntariado no ámbito autonómico. Sobre a base deste convenio modifícase a contía económica, ampliando o importe en 82.000  (oitenta e dous mil euros) con cargo á aplicación orzamentaria 2007.05.32.312F.460.0 (proxecto 2003 00512).
En virtude das competencias atribuídas polo artigo 9.1º da Orde do 5 de marzo de 2007, o 31 de xullo de 2007 o director xeral de Xuventude e Solidariedade resolve a concesión das axudas solicitadas polos concellos e mancomunidades de municipios, tal e como se recolle no anexo I.
Santiago de Compostela, 29 de agosto de 2007.
Anxo Manuel Quintana González
Vicepresidente da Igualdade e do Benestar
Ver referencia pdf "17800D001P007.PDF"
CORRECCIÓN de erros.-Orde do 10 de agosto de 2007 pola que se aproban as bases reguladoras para a concesión, en réxime de concorrencia competitiva, de subvencións a proxectos colectivos de xestión pesqueira, e se establece a súa convocatoria.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 14/09/2007

Advertidos erros na devandita orde, publicada no DOG nº 169, do 31 de agosto de 2007, cómpre facer as seguintes correccións:
Na páxina 14.584, artigo 2º: as alíneas e), f) e g) deben nomearse d), e) e f) respectivamente.
Na páxina 14.586, artigo 7º, parágrafo 1, alínea e.2, onde di: «a ameixa procedente de bancos marisqueiros só se admitirá cando se trate de bancos catalogados como C, agás causas excepcionais suficientemente acreditadas»; debe dicir: «a ameixa procedente de bancos marisqueiros só se admitirá cando se trate de bancos catalogados como C, e por causas excepcionais suficientemente acreditadas».
Na páxina 14.586, artigo 7º, parágrafo 1, alínea e.3, onde di: «non se aplicarán as limitacións de talle»; debe dicir: «non se aplicarán as anteriores limitacións».
Na páxina 14.586, artigo 7º, parágrafo 1: a alínea e.5 debe denominarse apartado f).
Na páxina 14.586, artigo 11º, parágrafo 3, onde di: «listaxe de reserva áaque se refire o artigo 17º.2»; debe dicir: «listaxe de reserva á que se refire o artigo 17º.2».
Na páxina 14.588, artigo 13º, parágrafo 2, onde di: «que non serán inadmitidas»; debe dicir: «que non serán admitidas».
ORDE do 10 de setembro de 2007 pola que se amplía a dotación orzamentaria para as prórrogas dos contratos de persoal subvencionados nas entidades asociativas agrarias de Galicia convocadas pola Orde do 1 de marzo de 2007.
CONSELLERÍA DO MEDIO RURAL — III. OUTRAS DISPOSICIÓNS — 14/09/2007

A Orde do 1 de marzo de 2007 estableceu as bases e convocou para o ano 2007 e 2008 as axudas para as prórrogas dos contratos de persoal subvencionados nas entidades asociativas agrarias de Galicia (DOG nº 47, do 7 de marzo).
No artigo 15º.-Financiamento. Relativo ao financiamento destas axudas, detállase a aplicación orzamentaria e o importe económico previsto para elas. Tendo en conta o elevado número e dimensión das solicitudes de axuda que se recibiron e a necesidade dun maior financiamento, cómpre ampliar a dotación orzamentaria consignada inicialmente, coa finalidade de poder amparar as solicitudes de axuda presentadas, sempre que cumpran co establecido na orde desta consellería citada anteriormente.
En virtude do exposto, de conformidade co artigo 30.1º.3 do Estatuto de autonomía de Galicia, e no uso das facultades que me confiren os artigos 78 e 79 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, a Lei 1/1983, reguladora da Xunta e da súa Presidencia,
DISPOÑO:
Artigo único.
Primeiro.- Amplíase a dotación orzamentaria que se recolle na orde desta consellería, do 1 de marzo de 2007 (Diario Oficial de Galicia nº 47, do 7 de marzo), pola que se convocan para o ano 2007 e 2008 as axudas para as prórrogas dos contratos de persoal subvencionados nas entidades asociativas agrarias de Galicia, nun total de 401.714,39  con cargo á aplicación orzamentaria 11.03.713D.770.0, dos cales 189.969,16  para o exercicio 2007, 171.297.60  para o exercicio 2008 e 40.447,63  para o exercicio 2009.
Segundo.-Esta modificación non afecta o prazo que se establece para a presentación de solicitudes de axuda na devandita Orde do 1 de marzo de 2007.
Santiago de Compostela, 10 de setembro de 2007.
Alfredo Suárez Canal
Conselleiro do Medio Rural
ORDE do 29 de agosto de 2007 pola que se publica a concesión de axudas ao abeiro da Orde do 6 de marzo de 2007, modificada pola do 28 de xuño, pola que se regulan as bases que rexerán as subvencións dirixidas a entidades de acción voluntaria para o fomento e realización de actividades de voluntariado.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 14/09/2007

Pola Orde do 6 de marzo de 2007 regúlanse as bases que rexerán as subvencións dirixidas a concellos e mancomunidades de municipios para o fomento e realización de actividades de voluntariado para o ano 2007. As subvencións faranse efectivas con cargo á aplicación orzamentaria 2007.05.32.312F.481.0 (proxecto 2003 00513) polo importe de 500.000  (cincocentos mil euros).
O 6 de xullo de 2007 publícase a Orde do 28 de xuño de 2007, que modifica a Orde do 6 de marzo, de acordo co orzamento establecido no convenio co Ministerio de Traballo e Asuntos Sociais, co obxecto de propiciar a realización de programas para o desenvolvemento do Plan nacional de voluntariado no ámbito autonómico. Sobre a base deste convenio, modifícase a contía económica, ampliando o importe en 187.632,60  (cento oitenta e sete mil seiscentos trinta e dous euros con sesenta céntimos) con cargo á aplicación orzamentaria 2007.05.32.312F.481.0 (proxecto 2003 00513).
En virtude das competencias atribuídas polo artigo 9.1º da Orde do 6 de marzo de 2007, o 30 de xullo de 2007 o director xeral de Xuventude e Solidariedade resolve a concesión das axudas solicitadas polas entidades de acción voluntaria, tal e como se recolle no anexo I.
Santiago de Compostela, 29 de agosto de 2007.
Anxo Manuel Quintana González
Vicepresidente da Igualdade e do Benestar
Ver referencia pdf "17900D001P006.PDF"
ORDE do 6 de agosto de 2007 pola que se autoriza o cambio de denominación do centro integrado de formación profesional Monte de Conxo de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/09/2007

Tendo en conta o artigo 3º punto 1 do anexo do Decreto 324/1996, do 26 de xullo, polo que se aproba o regulamento orgánico dos institutos de educación secundaria e o Decreto 154/2006, do 7 de setembro, polo que se modifica parcialmente o Decreto 325/2003, do 18 de xullo, polo que se autorizan e regulan os centros integrados de formación profesional na Comunidade Autónoma de Galicia, así como os correspondentes informes, por proposta da Dirección Xeral de Ordenación e Innovación Educativa, esta consellería
DISPÓN:
Autorizar o cambio de denominación do centro integrado de formación profesional que no anexo se relaciona.
Santiago de Compostela, 6 de agosto de 2007.
Laura Sánchez Piñón
Conselleira de Educación e Ordenación Universitaria
ANEXO
Provincia: A Coruña.
Concello: Santiago de Compostela.
Localidade: Santiago de Compostela.
Código de centro: 15015767.
Denominación: Centro Integrado de Formación Profesional Monte de Conxo.
Nova denominación: Centro Integrado de Formación Profesional Politécnico de Santiago.
ORDE do 9 de xullo de 2007 pola que se declara a alienabilidade do inmoble situado no lugar de Maciñeiras, no concello de Narón.
CONSELLERÍA DE ECONOMÍA E FACENDA — III. OUTRAS DISPOSICIÓNS — 16/08/2007

A Comunidade Autónoma de Galicia é titular dun inmoble no concello de Narón en virtude do Real decreto 3317/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de estradas.
Unha vez desafectado do dominio público o inmoble mediante o Decreto 229/2003, do 11 de abril, e obtida a súa inscrición no correspondente Rexistro da Propiedade a nome da Comunidade Autónoma de Galicia, procede declarar a súa alienabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e no artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o seu tráfico patrimonial.
Na súa virtude, por proposta da Secretaría Xeral e do Patrimonio,
DISPOÑO:
Artigo único.-Declárase a alienabilidade do inmoble que se describe a seguir:
Parcela nº 2097 do plano xeral da zona de concentración parcelaria do Val-Castro, Trasancos (A Coruña), rústica, terreo dedicado a secaño, dunha extensión superficial de 5 áreas e 60 centiáreas segundo rexistro, no sitio de Maciñeiras, concello de Narón, que linda ao norte con Benito Pazos Freire (2095); ao sur e leste con Manuel Pantín Santamaría (2098) e ao oeste coa estrada de Ferrol a Cedeira.
Inscrita no Rexistro da Propiedade de Ferrol no tomo 1.115, libro 219, folio 136, predio nº 26556, inscrición segunda.
Ten unha valoración de 35.069,76 .
Santiago de Compostela, 9 de xullo de 2007.
P.D. (Orde 18-9-2006)
Inmaculada Viña Carregal
Secretaria xeral e do Patrimonio da Consellería
de Economía e Facenda
ORDE do 4 de xullo de 2007 pola que se declara a alienabilidade dun inmoble da extinta Cámara Agraria de Sobrado.
CONSELLERÍA DE ECONOMÍA E FACENDA — III. OUTRAS DISPOSICIÓNS — 16/08/2007

A Comunidade Autónoma de Galicia é titular ope legis dun inmoble da extinta Cámara Agraria de Sobrado, en virtude do disposto na disposición adicional 7ª.1 da Lei 11/1995, do 28 de decembro, en relación coa disposición adicional 2ª da Lei 23/1986, do 24 de decembro, segundo a redacción dada no artigo 1 da Lei 23/1991, do 15 de outubro, e o artigo 5.1º do Decreto 8/1995.
O Decreto 8/1995, do 12 de Janeiro, de liquidación e extinción das cámaras agrarias locais, dispón que os bens e dereitos que non fosen obxecto de liquidación quedarán incorporados ao patrimonio da Comunidade Autónoma de Galicia.
Unha vez obtida a súa inscrición no correspondente Rexistro da Propiedade a nome da Comunidade Autónoma de Galicia, procede declarar a súa alienabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o seu tráfico patrimonial.
En virtude do anteriormente exposto, por proposta da Secretaría Xeral e do Patrimonio,
DISPOÑO:
Artigo único.-Declárase a alienabilidade do inmoble que se describe a seguir:
Terreo rústico situado no Concello de Sobrado, chamado Santiago de Campo, que ten unha superficie aproximada de nove mil metros cadrados que estrema: norte, camiño de Vilanovas, resto do antigo camiño de Santiago; sur, do concello de Sobrado e máis da antiga Cámara Agraria Local de Sobrado; leste e oeste, antiga Cámara Agraria Local de Sobrado, hoxe Comunidade Autónoma de Galicia.
Inscrito no Rexistro da Propiedade de Arzúa no tomo 458, libro 32, folio 196, predio nº 7200, inscrición 2ª.
O inmoble foi taxado polo Servizo Técnico de Inventario da Subdirección Xeral de Patrimonio en 167.763,96 .
Santiago de Compostela, 4 de xullo de 2007
P.D. (Orde 18-9-2006)
Mª Inmaculada Viña Carregal
Secretaria xeral e do Patrimonio da Consellería
de Economía e Facenda